New Delhi: अब यह तो आप जानते ही हैं कि अरविंदर केजरीवाल दिल्ली में इन दिनों स्मॉग या कहें कि प्रदूषण के हालात से कितना ज्यादा परेशान चल रहे हैं. ऊपर से कोढ़ में खाज यह हुआ कि एनजीटी ने उनके ऑड-इवन के फॉर्मूले को भी सिरे से खारिज कर दिया. अब ऐसे में केजरीवाल की बेचैनी को आप अच्छी तरह से समझ सकते हैं. सोमवार को अमरिंदर से मुलाकात पर ढुलमुल रवैये के बाद अब केजरीवाल ने मंगलवार को सुबह-सुबह एक बार फिर से ट्वीट के जरिए "कैप्टन" से मिलने का अनुरोध किया है...वैसे केजरी खुद इस बात को लेकर आश्वस्त नहीं हैं कि अमरिंदर उनसे मिलेंगे भी या नहीं... केजरावाल ने ट्वीट में आश्चर्य प्रकट करते और सवाल करते हुए लिखा है है कि क्या अमरिंदर सिंह उनसे मुलाकात करेंगे भी?.. दरअसल पिछले दिनों केजरी सरकार ने दिल्ली में प्रदूषण के बदतर हालात के लिए बहुत ही जोर-शोर से हरियाणा और पंजाब में खेतों में लगने वाली आग को जिम्मेदार ठहराया था.